techiaith/cofnodycynulliad_en-cy huggingface dataset:
English: Work is ongoing to determine the appropriate approach to ensuring sustainable medical education and training within north Wales. The Cabinet Secretary for Health, Well-being and Sport will be making a statement in the coming weeks.
Welsh: Mae gwaith ar y gweill i benderfynu ar y dull priodol o fynd ati i sicrhau addysg a hyfforddiant meddygol cynaliadwy yn y gogledd, a bydd Ysgrifennydd y Cabinet dros Iechyd, Llesiant a Chwaraeon yn gwneud datganiad yn ystod yr wythnosau nesaf.
English: As I said, there will be a statement over the ensuing weeks, and the Minister will be considering this over this week and the next. So, a statement will be made soon. But it's vitally important that we ensure that any plans are ultimately sustainable, and that is part of the consideration being given to this issue.
Welsh: Wel, fel y dywedais i, bydd yna ddatganiad yn yr wythnosau nesaf. Bydd y Gweinidog yn ystyried hyn yr wythnos hon a'r wythnos nesaf, felly bydd yna ddatganiad yn dod yn weddol gyflym. Ond mae'n hollbwysig i sicrhau bod unrhyw gynlluniau yn gynlluniau sydd yn gynaliadwy yn y pen draw, ac mae hyn yn rhan o'r ystyriaeth sydd yn cael ei rhoi i'r mater hwn.
English: It's many years since I first discussed the need for a Bangor medical school with its previous vice-chancellor, and I have continued to have those discussions since. It's three years since the North Wales Local Medical Committee warned, at a meeting in the Assembly, that general practice in north Wales was, in their words, facing crisis, unable to fill vacancies, with GPs considering retirement. And they highlighted the fact that the previous supply from Liverpool medical school had largely been severed, where their generation had primarily come from. In considering that you have agreed to do the business case for a new medical school in Bangor, how will you ensure that that includes dialogue with Liverpool, alongside Bangor, to ensure that we keep local medics local?
Welsh: Mae blynyddoedd lawer ers i mi drafod gyntaf yr angen am ysgol feddygol ym Mangor gyda'i his-ganghellor blaenorol, ac rwyf wedi parhau i gael y trafodaethau hynny ers hynny. Mae tair blynedd ers i Bwyllgor Meddygol Lleol Gogledd Cymru rybuddio, mewn cyfarfod yn y Cynulliad, bod ymarfer cyffredinol yn y gogledd, yn eu geiriau nhw, yn wynebu argyfwng, yn methu â llenwi swyddi gwag, gyda meddygon teulu yn ystyried ymddeol. A thynnwyd sylw ganddynt at y ffaith bod y cyflenwad blaenorol o ysgol feddygol Lerpwl wedi cael ei dorri i raddau helaeth, o'r lle yr oedd eu cenhedlaeth nhw wedi dod yn bennaf. O ystyried eich bod wedi cytuno i wneud yr achos busnes dros ysgol feddygol newydd ym Mangor, sut gwnewch chi sicrhau bod hynny'n cynnwys deialog gyda Lerpwl, ochr yn ochr â Bangor, er mwyn sicrhau ein bod ni'n cadw meddygon lleol yn lleol?
English: Well, the issue is, of course, that Bangor is in an area where the population is quite small, compared to other centres where there is a medical school. So, there are issues in terms of how such a medical school could work closely with other medical schools - in Wales, or in England, or elsewhere, for that matter. What's hugely important is that any medical school is sustainable, and that it works closely with others in order to ensure that sustainability is there in the future.
Welsh: Wel, y broblem, wrth gwrs, yw bod Bangor mewn ardal lle mae'r boblogaeth yn eithaf bach, o'i chymharu â chanolfannau eraill lle y ceir ysgol feddygol. Felly, ceir problemau o ran sut y gallai ysgol feddygol o'r fath weithio'n agos gydag ysgolion meddygol eraill - yng Nghymru, neu yn Lloegr, neu yn rhywle arall, o ran hynny. Yr hyn sy'n hynod o bwysig yw bod unrhyw ysgol feddygol yn gynaliadwy, a'i bod yn gweithio'n agos ag eraill er mwyn sicrhau bod y cynaliadwyedd hwnnw yno yn y dyfodol.
English: Graduates will come back to work in Wales if they have the desire and ability to do so. Does the First Minister agree that the Government needs also to look further at ways it can improve the life offer for the people of north Wales, as this flight of talent illustrates that, too often, those who move out of Wales to train or work often do so permanently?
Welsh: Bydd graddedigion yn dod yn ôl i weithio yng Nghymru os yw'r awydd a'r gallu ganddynt i wneud hynny. A yw'r Prif Weinidog yn cytuno bod angen hefyd i'r Llywodraeth edrych ymhellach ar ffyrdd y gall wella'r cynnig bywyd i bobl y gogledd, gan fod yr ymadawiad hwn o dalent yn dangos, yn rhy aml, bod y rhai sy'n symud allan o Gymru i hyfforddi neu weithio yn aml yn gwneud hynny'n barhaol?
English: Well, the campaign that we have in place to recruit medical staff is working well. We've had a great deal of interest from those in all areas of medicine. Ultimately, lifestyle is important for people, but professional challenge is important. People want to go somewhere where they will find their work interesting, where they feel they will be challenged from a medical point of view, and, of course, they want to live somewhere they feel they are supported. The campaign that we've put in place has outlined all these issues to potential medical practitioners who wish to come to Wales, and the response has been encouraging.
Welsh: Wel, mae'r ymgyrch sydd gennym ni ar waith i recriwtio staff meddygol yn gweithio'n dda. Rydym ni wedi cael llawer iawn o ddiddordeb gan bobl ym mhob maes meddygaeth. Yn y pen draw, mae ffordd o fyw yn bwysig i bobl, ond mae her broffesiynol yn bwysig. Mae pobl eisiau mynd i rywle lle bydd eu gwaith yn ddiddorol iddynt, lle maen nhw'n teimlo y byddant yn cael eu herio o safbwynt meddygol, ac, wrth gwrs, maen nhw eisiau byw yn rhywle lle maen nhw'n teimlo eu bod yn cael eu cefnogi. Mae'r ymgyrch yr ydym ni wedi ei rhoi ar waith wedi amlinellu'r holl faterion hyn i ddarpar ymarferwyr meddygol sy'n dymuno dod i Gymru, ac mae'r ymateb wedi bod yn galonogol.
English: Diolch yn fawr, Llywydd. Diane Abbott, the shadow Home Secretary, has announced that Labour plans to recruit another 10,000 police officers in England and Wales, which would mean an extra nearly 1,000 in Wales. But, she was rather sketchy about the cost of this proposal, first of all announcing that it was going to cost £300,000, which would be an average salary of £30 for a policeman. Secondly, it went up to £8,000 a year - £80 million. Perhaps the First Minister could give his own view of the credibility of this policy, and what the actual figures are.
Welsh: Diolch yn fawr, Llywydd. Mae Diane Abbott, Ysgrifennydd Cartref yr wrthblaid, wedi cyhoeddi bod y Blaid Lafur yn bwriadu recriwtio 10,000 o swyddogion yr heddlu ychwanegol yng Nghymru a Lloegr, a fyddai'n golygu bron i 1,000 yn ychwanegol yng Nghymru. Ond, roedd hi braidd yn aneglur ynghylch cost y cynnig hwn, gan gyhoeddi'n gyntaf oll ei fod yn mynd i gostio £300,000, a fyddai'n gyflog cyfartalog o £30 i blismon. Yn ail, aeth i fyny i £8,000 y flwyddyn - £80 miliwn. Efallai y gallai'r Prif Weinidog gynnig ei farn ei hun ar hygrededd y polisi hwn, a beth yw'r ffigurau gwirioneddol.
English: I think it's hugely important we see more bobbies on the beat, more police officers - 10,000 of them. I think people will certainly support that. He asked the question of where the money comes from. Quite simple - £300 million a year over the course of five years; £2.7 billion is the pot that will be created by reinstating the previous levels of capital gains tax. So, £1.5 billion, with £1.2 billion left over. Those are the maths.
Welsh: Rwy'n credu ei bod hynod bwysig ein bod ni'n gweld mwy o heddweision ar y strydoedd, mwy o swyddogion yr heddlu - 10,000 ohonynt. Rwy'n credu y bydd pobl yn sicr yn cefnogi hynny. Gofynnodd y cwestiwn o ble y daw'r arian. Mae'n eithaf syml - £300 miliwn y flwyddyn dros gyfnod o bum mlynedd; £2.7 biliwn yw'r pot a fydd yn cael ei greu trwy ailgyflwyno'r lefelau blaenorol o dreth enillion cyfalaf. Felly, £1.5 biliwn, gydag £1.2 biliwn yn weddill. Dyna'r fathemateg.
English: Well, the First Minister is obviously not aware of what happened last time capital gains tax was increased, in 2010. Because, in 2010, the rate of capital gains tax was raised from 18 per cent to 28 per cent. And, whereas, before 23 June 2010, it raised £8.23 billion a year, after 23 June 2010, it raised £3.3 billion a year. So, actually, there was a cut in the revenue of capital gains tax of £4.9 billion a year. So, how is this increase in policing numbers going to be paid for with reduced tax revenues?
Welsh: Wel, mae'n amlwg nad yw'r Prif Weinidog yn ymwybodol o'r hyn a ddigwyddodd y tro diwethaf y cynyddwyd treth enillion cyfalaf, yn 2010. Oherwydd, yn 2010, codwyd cyfradd y dreth enillion cyfalaf o 18 y cant i 28 y cant. Ac, er ei bod yn codi £8.23 biliwn y flwyddyn cyn 23 Mehefin 2010, cododd £3.3 biliwn y flwyddyn ar ôl 23 Mehefin 2010. Felly, mewn gwirionedd, roedd toriad i refeniw'r dreth enillion cyfalaf o £4.9 biliwn y flwyddyn. Felly, sut bydd y cynnydd hwn i niferoedd plismyn yn cael ei dalu amdano gyda llai o refeniw treth?
English: Well, it simply takes the rate back to what it was before - from 20 per cent to 28 per cent on the higher level, and from 18 per cent upwards on the lower level. That's the way in which this will be paid for. That simply means reinstating a tax rate that was there before, not something that is new.
Welsh: Wel, y cwbl mae'n ei wneud yw dychwelyd y gyfradd i'r hyn yr oedd hi o'r blaen - o 20 y cant i 28 y cant ar y lefel uwch, ac o 18 y cant i fyny ar y lefel is. Dyna'r ffordd y bydd hyn yn cael ei dalu amdano. Y cwbl mae hynny'n ei olygu yw ailgyflwyno cyfradd dreth a oedd yno o'r blaen, nid rhywbeth sy'n newydd.
English: The point I was making to the First Minister was that, as a result of raising the rate of capital gains tax, the revenue raised from the tax fell, not increased. So, consequently, the tax base was reduced because people can postpone realising capital gains. In fact, the people most likely to want to realise capital gains are pensioners who can't afford to live on their incomes. So, this is actually a tax increase that is aimed very largely at people who can least afford to pay it. [Interruption.] But perhaps the illiterate financial plan that has been put before us by the Labour Party is part of the overall plan that he committed himself to, in my presence in a television studio in Cardiff just a couple of weeks ago, of increasing borrowing by £500 billion a year. Does he really think that the credibility of the UK Government in international financial markets is going to be enhanced by such a stupid policy?
Welsh: Y pwynt yr oeddwn i'n ei wneud i'r Prif Weinidog oedd, o ganlyniad i godi cyfradd y dreth enillion cyfalaf, bod y refeniw a godwyd o'r dreth wedi gostwng, nid cynyddu. Felly, o ganlyniad, lleihawyd y sylfaen dreth gan y gall pobl ohirio troi enillion cyfalaf yn arian. A dweud y gwir, y bobl sydd fwyaf tebygol o fod eisiau gwireddu enillion cyfalaf yw pensiynwyr nad ydynt yn gallu fforddio byw ar eu hincwm. Felly, mae hwn yn gynnydd i dreth mewn gwirionedd sydd yn targedu i raddau helaeth iawn y bobl sy'n gallu fforddio ei thalu leiaf. [Torri ar draws.] Ond efallai fod y cynllun ariannol anllythrennog sydd wedi cael ei roi ger ein bron gan y Blaid Lafur yn rhan o'r cynllun cyffredinol yr ymrwymodd ei hun iddo, yn fy mhresenoldeb i mewn stiwdio deledu yng Nghaerdydd dim ond wythnos neu ddwy yn ôl, sef cynyddu benthyca gan £500 biliwn y flwyddyn. A yw ef wir yn credu bod hygrededd Llywodraeth y DU yn y marchnadoedd ariannol rhyngwladol yn mynd i gael ei wella gan bolisi mor wirion?
English: Diolch, Llywydd. First Minister, in June last year you said that Labour had no chance of winning a general election. Why have you abandoned ship?
Welsh: Diolch, Llywydd. Prif Weinidog, ym mis Mehefin y llynedd dywedasoch nad oedd gan Lafur unrhyw obaith o ennill etholiad cyffredinol. Pam ydych chi wedi neidio oddi ar y llong?
English: I'm not sure I understand that question. I do know that Labour has a better chance of winning the election, perhaps, than Plaid Cymru does. But, from our perspective, we will work hard as, indeed, I know her party will, to maximise as many votes as possible between now and 8 June.
Welsh: Nid wyf yn siŵr fy mod i'n deall y cwestiwn yna. Gwn fod gan y Blaid Lafur well cyfle i ennill yr etholiad, efallai, na Phlaid Cymru. Ond, o'n safbwynt ni, byddwn yn gweithio'n galed fel, yn wir, yr wyf yn gwybod y bydd ei phlaid hithau'n ei wneud, i sicrhau cymaint o bleidleisiau â phosibl rhwng nawr ac 8 Mehefin.
English: In the very same week that you said Labour had no chance of winning a general election, one of your senior front bench MPs in Westminster resigned and derided your leader, Jeremy Corbyn. You've now appointed him as your election co-ordinator for Wales. We've seen five different shadow Secretaries of State for Wales from the Labour Party since the last UK election - four in the last 12 months. Not only have you abandoned ship, you're all squabbling over the lifeboats. First Minister, this is gross incompetence. Do you really expect people who have trusted your party for so long to have any confidence in your party's ability to defend Wales?
Welsh: Yn union yr un wythnos i chi ddweud nad oedd gan Lafur unrhyw obaith o ennill etholiad cyffredinol, ymddiswyddodd un o'ch ASau mainc flaen blaenllaw yn San Steffan gan ddirmygu eich arweinydd, Jeremy Corbyn. Rydych chi wedi ei benodi nawr fel eich cydgysylltydd etholiad ar gyfer Cymru. Rydym ni wedi gweld pum gwahanol Ysgrifennydd Gwladol Cymru yr wrthblaid gan y Blaid Lafur ers etholiad diwethaf y DU, pedwar yn ystod y flwyddyn ddiwethaf. Nid yn unig yr ydych chi wedi neidio oddi ar y llong, rydych chi i gyd yn ffraeo dros y badau achub. Prif Weinidog, mae hyn yn aflerwch llwyr. A ydych chi wir yn disgwyl i bobl sydd wedi ymddiried yn eich plaid cyhyd i fod ag unrhyw ffydd yng ngallu eich plaid i amddiffyn Cymru?
English: We did last year. Welsh Labour showed that it could defend the people of Wales last year and the Welsh people voted as they did, and we'll continue to do the same this year. From our perspective, we will be standing up for Wales in Westminster. We do not want the Tories to walk all over Wales.
Welsh: Fe wnaethom y llynedd. Dangosodd Llafur Cymru y gallai amddiffyn pobl Cymru y llynedd a phleidleisiodd pobl Cymru fel y gwnaethant, a byddwn yn parhau i wneud yr un fath eleni. O'n safbwynt ni, byddwn yn sefyll dros Gymru yn San Steffan. Nid ydym ni eisiau i'r Torïaid i sathru ar Gymru.
English: Such complacency. First Minister, people need a national party of Wales that is going to protect this nation's interests, a party that will defend this institution, that will protect Welsh jobs, people's pensions and our NHS. Labour is in no fit state to defend Wales and so the national party of Wales is Plaid Cymru. Tomorrow, there will be yet another vote on scrapping zero-hours contracts. It'll be the seventh time we've had a vote on this. Six times, Labour and the Tories have voted together against Plaid Cymru's proposals to end zero-hours contracts. Tell me, First Minister, are you going to make it seven times tomorrow? Will you again vote with the Tories against Welsh workers and against the Welsh national interest?
Welsh: Y fath hunanfodlonrwydd. Prif Weinidog, mae pobl angen plaid genedlaethol Cymru sy'n mynd i warchod buddiannau'r genedl hon, plaid a fydd yn amddiffyn y sefydliad hwn, a fydd yn amddiffyn swyddi Cymru, pensiynau pobl a'n GIG. Nid yw Llafur mewn unrhyw gyflwr addas i amddiffyn Cymru ac felly Plaid Cymru yw plaid genedlaethol Cymru. Yfory, bydd pleidlais arall eto ar gael gwared ar gontractau dim oriau. Hwn fydd y seithfed tro i ni gael pleidlais ar hyn. Chwe gwaith, mae Llafur a'r Torïaid wedi pleidleisio gyda'i gilydd yn erbyn cynigion Plaid Cymru i roi terfyn ar gontractau dim oriau. Dywedwch wrthyf, Prif Weinidog, a ydych chi'n mynd i'w wneud yn saith gwaith yfory? A fyddwch chi'n pleidleisio gyda'r Torïaid yn erbyn gweithwyr Cymru ac yn erbyn buddiannau cenedlaethol Cymru unwaith eto?
English: Well, it's always been a myth in Plaid Cymru that Plaid Cymru stands for the Welsh national interest. If that was true, they'd be doing far better in elections than they are. And I do deplore the idea that, somehow, one party has a monopoly on patriotism or in terms of defending Wales's interest. Now, I know that, inevitably, over the next few weeks, we're going to have questions in this Chamber that affect the general election; we all know that. But I do think people deserve to have questions asked to them about what's going to happen if you're in Wales in the Assembly. Zero-hours contracts are an issue. We do not support zero-hours contracts. She's trying to suggest that, somehow, in principle, we think they're a good thing. We don't think they're good thing, but for any number of reasons over the past few occasions she has known that there have been issues surrounding what Plaid Cymru want to do that would, in some instances, jeopardise the passage of legislation because of the lack of clarity over devolved competence. And the reality of the situation is that we have led the way when it comes to getting rid of zero-hours contracts: we've done so in Government, we've done so in organisations that are funded by Government. She has talked; we have done.
Welsh: Wel, mae wedi bod yn gamsyniad ym Mhlaid Cymru erioed mai Plaid Cymru sy'n sefyll dros fuddiannau cenedlaethol Cymru. Pe byddai hynny'n wir, byddent yn gwneud yn well o lawer mewn etholiadau nag y maen nhw. Ac rwy'n gresynu at y syniad, rywsut, bod gan un blaid fonopoli ar wladgarwch neu o ran amddiffyn buddiannau Cymru. Nawr, gwn, yn anochel, yn ystod yr ychydig wythnosau nesaf, ein bod ni'n mynd i gael cwestiynau yn y Siambr hon sy'n effeithio ar yr etholiad cyffredinol; rydym ni i gyd yn gwybod hynny. Ond rwy'n credu bod pobl yn haeddu cael cwestiynau wedi'u gofyn iddynt am yr hyn sy'n mynd i ddigwydd os ydych chi yng Nghymru yn y Cynulliad. Mae contractau dim oriau yn broblem. Nid ydym yn cefnogi contractau dim oriau. Mae hi'n ceisio awgrymu, rywsut, mewn egwyddor, ein bod ni'n meddwl eu bod nhw'n rhywbeth da. Nid ydym yn credu eu bod nhw'n rhywbeth da, ond am unrhyw nifer o resymau dros yr ychydig achlysuron diwethaf mae hi'n gwybod y bu problemau'n ymwneud â'r hyn y mae Plaid Cymru eisiau ei wneud a fyddai, mewn rhai achosion, yn peryglu hynt deddfwriaeth oherwydd y diffyg eglurder ynghylch cymhwysedd datganoledig. A realiti'r sefyllfa yw ein bod ni wedi arwain y ffordd pan ddaw i gael gwared ar gontractau dim oriau: rydym ni wedi gwneud hynny mewn Llywodraeth, rydym ni wedi gwneud hynny mewn sefydliadau a ariennir gan y Llywodraeth. Mae hi wedi siarad; rydym ni wedi gwneud.
English: Thank you, Presiding Officer. Can I first of all welcome the new clerk to the Assembly? This is her first First Minister's questions, and I look forward to working with you over the coming months and years that you fill the role that was so admirably done by Claire Clancy. First Minister, you have just said that you want questions asked of you that are relevant to this place, and I do want to draw on the auditor general's report last week about the Circuit of Wales and the funding of the Circuit of Wales, and, in particular, the points that the auditor general drew on about Government money - Welsh Government money - being used to buy a motorcycle firm in Buckinghamshire that went bankrupt. Is that a good use of Welsh taxpayers' money: £300,000-worth of Welsh taxpayers' money to buy a motorcycle company in Buckinghamshire that then went bankrupt? And, if it isn't a good use of Welsh taxpayers' money, will you apologise for that?
Welsh: Diolch i chi, Llywydd. A gaf i yn gyntaf oll groesawu'r clerc newydd i'r Cynulliad? Dyma ei sesiwn cwestiynau i'r Prif Weinidog gyntaf, ac edrychaf ymlaen at weithio gyda chi dros y misoedd a'r blynyddoedd nesaf y byddwch chi yn y swydd a wnaed mewn ffordd mor glodwiw gan Claire Clancy. Prif Weinidog, rydych chi newydd ddweud eich bod chi eisiau i gwestiynau gael eu gofyn i chi sy'n berthnasol i'r lle hwn, ac rwyf eisiau sôn am adroddiad yr archwilydd cyffredinol yr wythnos diwethaf am Gylchffordd Cymru a chyllid Cylchffordd Cymru, ac, yn benodol, y pwyntiau a wnaed gan yr archwilydd cyffredinol ar arian Llywodraeth - arian Llywodraeth Cymru - yn cael ei ddefnyddio i brynu cwmni beiciau modur yn Swydd Buckingham a aeth yn fethdalwr. A yw hynny'n ddefnydd da o arian trethdalwyr Cymru: gwerth £300,000 o arian trethdalwyr Cymru i brynu cwmni beiciau modur yn Swydd Buckingham a aeth yn fethdalwr wedyn? Ac, os nad yw'n ddefnydd da o arian trethdalwyr Cymru, a wnewch chi ymddiheuro am hynny?
English: Look, we've just had a report last week where the cancer drug fund was shown to have wasted £1 billion of public money. So, I'm not going to be lectured on that by the Conservative party. [Interruption.] He asked the question, and the answer is quite simply this: whenever we have a project like the Circuit of Wales, there will be risks. Those risks have to be managed acceptably. The Circuit of Wales is still in play. We're looking to see whether a model can be produced in order to take the project forward, and we think the people of Blaenau Gwent and the people of Wales would expect us to do that. Inevitably, whenever there is any kind of project there is risk. Banks do this. When banks lend money, they acknowledge there's a level of risk, but that risk has to be acceptable. It's the same for Government.
Welsh: Edrychwch, rydym ni newydd gael adroddiad yr wythnos diwethaf lle dangoswyd bod y gronfa cyffuriau canser wedi gwastraffu £1 biliwn o arian cyhoeddus. Felly, nid wyf yn mynd i gymryd gwersi am hynny gan y blaid Geidwadol. [Torri ar draws.] Gofynnodd y cwestiwn, a'r ateb, yn eithaf syml, yw hyn: pryd bynnag y bydd gennym ni brosiect fel Cylchffordd Cymru, bydd risgiau. Mae'n rhaid rheoli'r risgiau hynny yn dderbyniol. Mae Cylchffordd Cymru yn dal i fod yn bosibl. Rydym ni'n edrych i weld a ellir llunio model i fwrw ymlaen â'r prosiect, ac rydym ni'n credu y byddai pobl Blaenau Gwent a phobl Cymru yn disgwyl i ni wneud hynny. Yn anochel, pryd bynnag y bydd unrhyw fath o brosiect, ceir risg. Mae banciau yn gwneud hyn. Pan fydd banciau yn benthyca arian, maen nhw'n cydnabod bod lefel o risg, ond mae'n rhaid i'r risg honno fod yn dderbyniol. Mae'r un fath i Lywodraeth.